S-1005/2020

Mál þetta, sem var tekið til dóms 22. júní 2020, höfðaði lögreglustjórinn á höfuðborgarsvæðinu með ákæru 14. apríl 2020 á hendur T-kvk-þgf H-kvk-þgf, kt. 000000- 0000, [...]:,, fyrir eftirtalin umferðar- og hegningarlagabrot, meðþví aðhafa:1. Þriðjudaginn 30. júlí 2019 ekið bifreiðinni [...] svipt ökurétti og óhæf til að stjórna henni örugglega vegna áhrifa ávana- og fíkniefna (í blóði mældist amfetamín 505 ng/ml) um Reykjanesbraut í Hafnarfirði, við Álftanesveg, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fimmtudaginn 2. ágúst 2019 í verslun Fjarðarkaupa, Hólshrauni 1, Hafnarfirði, stolið sokkum, vítamíni og förðunarburstum, samtals að verðmæti kr. 7.434

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar [og] til greiðslu alls sakarkostnaðar [...].“

Ákærða krefst vægustu refsingar sem lög leyfa. Þá gerir verjandi kröfu um hæfilega þóknun sér til handa.

Ákærða hefur fyrir dómi skýlaust játað að hafa framið þau brot sem henni eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærðu hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærðu, sem er í samræmi við framlögð sakargögn, að húnhafi gerst sek um þau brot sem henni eru gefin að sök og eru þau réttilega heimfærð til refsiákvæða í ákæru. Ákærða hefur því unnið sér til refsingar.

Ákærða er fædd [...] og á samkvæmt framlögðu sakavottorði að baki sakaferil sem nær aftur til ársins 2016. Við ákvörðun refsingar í máli þessu hefur eftirfarandi áhrif: Með dómi 22. júní 2016 var ákærða dæmd til greiðslu 700.000 króna sektar og var svipt ökurétti í 18 mánuði fyrir akstur án þess að hafa ökuskírteini meðferðis, akstur undir áhrifum ávana- og fíkniefna og fíkniefnalagabrot. Ákærða var sakfelld fyrir hraðakstur, akstur svipt ökurétti, akstur undir áhrifum ávana- og fíkniefna og fíkniefnalagabrot með dómi 29. mars 2017 og dæmd í 60 daga fangelsi, þar af voru 30 dagar skilorðsbundnir til tveggja ára. Með sama dómi var ákærða svipt ökurétti í fimm ár. Hluti þeirra brota sem ákærða var sakfelld fyrir í málinu voru framin fyrir uppkvaðningu áðurnefnds sektardóms frá 22. júní 2016 og var ákærðu því gerður hegningarauki. Með dómi 7. nóvember 2017 var ákærða dæmd í 60 daga fangelsi, þar af voru 30 dagar skilorðsbundnir til tveggja ára, og var svipt ökurétti ævilangt fyrir akstur svipt ökurétti og undir áhrifum ávana- og fíkniefna 19. apríl 2017. Með dómnum var skilorðsbundni hluti áðurnefnds dóms frá 29. mars 2017 tekinn upp og ákærðu gerð refsing í einu lagi. Ákærða gekkst undir sektargerð lögreglustjóra 9. janúar 2019 og samþykkti greiðslu 100.000 króna sektar fyrir akstur svipt ökurétti 13. október 2017. Með dómi 18. júní 2019 var ákærða sakfelld fyrir akstur svipt ökurétti og undir áhrifum ávana- og fíkniefna og var dæmd í 105 daga fangelsi auk þess sem ævilöng ökuréttarsvipting var áréttuð. Umferðarlagabrotin framdi ákærða áður en hún gekkst undir áðurnefnda sektargerð lögreglustjóra frá 9. janúar 2019 og var henni því gerður hegningarauki. Þá var skilorðsbundni hluti áðurnefnds dóms frá 7. nóvember 2017 tekinn upp og ákærðu gerð refsing í einu lagi. Ákærða var sakfelld fyrir akstur undir áhrifum ávana- og fíkniefna, akstur svipt ökurétti, fíkniefnalagabrot og brot gegn 148. gr. almennra hegningarlaga nr. 19/1940 með dómi 21. nóvember 2019 og var dæmd í átta mánaða fangelsi auk þess sem ævilöng ökuréttarsvipting var áréttuð. Hluti þeirra brota sem ákærða var sakfelld fyrir í málinu voru framin fyrir uppkvaðningu áðurnefnds dóms frá 18. júní 2019 og var ákærðu því gerður hegningarauki í málinu.

Brot þau sem ákærða hefur verið sakfelld fyrir í máli þessu voru framin fyrir uppkvaðningu fyrrnefnds dóms frá 21. nóvember 2019. Verður ákærðu því gerður hegningarauki samkvæmt 78. gr. almennra hegningarlaga nr. 19/1940.

Samkvæmt framangreindu um sakaferil ákærðu og að brotum hennar virtum, sbr. 77. og 78. gr. almennra hegningarlaga nr. 19/1940, verður refsing ákærðu ákveðin 75 daga fangelsi.

Samkvæmt 1. mgr. 235. gr. laga nr. 88/2008 um meðferð sakamála verður ákærða dæmd til greiðslu sakarkostnaðar sem, samkvæmt framlögðum yfirliti sækjanda um slíkan kostnað og með stoð í meðfylgjandi gögnum, nemur 77.314 krónum. Þá greiði ákærða þóknun skipaðs verjanda síns, J-kk-ef B-kk-ef K-kk-ef lögmanns, sem þykir hæfilega ákveðin 137.640 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærða, T-kvk-nf H-kvk-nf, sæti fangelsi í 75 daga.

Ákærða greiði 214.954 krónur í sakarkostnað, þar með talda þóknun skipaðs verjanda síns, J-kk-ef B-kk-ef K-kk-ef lögmanns, 137.640 krónur að meðtöldum virðisaukaskatti.

M-kvk-nf H-kvk-nf H-kvk-nf